लखनऊ : उत्‍तर प्रदेश सरकार ने उन्नाव रेप केस के आरोपी BJP विधायक कुलदीप सिंह सेंगर की 'Y'श्रेणी की सुरक्षा वापस ले ली है, जिसके बाद विधायक के घर पर तैनात सुरक्षाकर्मियों को तत्‍काल वापस बुला लिया गया है। सरकार ने गुरुवार को इस संबंध में आदेश जारी किया था। फिलहाल वह केंद्रीय अन्‍वेषण ब्‍यूरो (CBI) की हिरासत में है, जो मामले की जांच कर रही है। जांच एजेंसी लगातार उससे पूछताछ कर रही है और मामले की सभी पहलुओं से जांच कर रही है।